wickkiey/tamil-wikipedia-chunked huggingface dataset:
# செராய் நூர்மகால்

## இடம் மற்றும் வடிவமைப்பு

நூர்மகால் ஜலந்தருக்கு தெற்கே 16 மைல் தொலைவிலும், சுல்தான்பூருக்கு கிழக்கே 25 மைல் தொலைவிலும், பாலோருக்கு மேற்கே 13 மைல் தொலைவிலும் அமைந்துள்ளது.  
இது 551 சதுர அடி அளவிலான தளத்தில் கட்டப்பட்டது. இது மூலைகளில் எண்கோண கோபுரங்களைக் கொண்டுள்ளது. லாகூர் கேட் என்று அழைக்கப்படும் மேற்கு நுழைவாயில் இரட்டை மாடி மற்றும் சிவப்பு மணற்கற்களால் கட்டப்பட்டுள்ளது. அதன் முன்புறம் சிற்ப நிவாரணத்தில் அலங்கரிக்கப்பட்ட பேனல்களாக பிரிக்கப்பட்டுள்ளது. தேவதூதர்கள், தாமரைகள், நிம்ப்கள், சிங்கங்கள், யானைகள், பறவைகள், மயில்கள், குதிரையில் ஏறிய ஆண்கள் போன்றவை இருக்கின்றன. இவர்களில் பலர் பிரதிநிதித்துவப்படுத்தும் காட்சிகளில் யானை சண்டை அல்லது நான்கு குதிரை வீரர்கள் சௌகான் விளையாடும் காட்சிகள் உள்ளன. நுழைவாயிலுக்கு மேல் ஒரு கல்வெட்டு உள்ளது. இது விலங்குகளுடன் சண்டையிடும் காட்சிகள் மற்றும் செதுக்கப்பட்ட தாமரை மேடுகளால் சூழப்பட்டுள்ளது. நான்கு இணை வசனங்களில் எழுதப்பட்ட கல்வெட்டு பின்வருமாறு கூறுகிறது :  
1. அக்பர் ஷாவின் மகன் ஜஹாங்கிர் ஷாவின் நியாயமான ஆட்சியின் போது, அவனுடைய வானமோ பூமியோ நினைவில் இல்லை.
1. அந்த தேவதூதரான நூர் சகான் பேகமின் கட்டளையால் நூர் செராய் பாலோர் மாவட்டத்தில் நிறுவப்பட்டது.
1. கவிஞர் அதன் அஸ்திவாரத்தின் தேதியை மகிழ்ச்சியுடன் கண்டுபிடித்தார்: இந்த செராய் 1028 இல் நூர் சகான் பேகம் என்பவரால் நிறுவப்பட்டது.
1. இது நிறைவடைந்த தேதி குறித்த அறிவு வார்த்தைகளில் காணப்பட்டது: "இந்த செராய் நூர் சகான் பேகம் என்பவரால் அமைக்கப்பட்டது" 1030.  
செராய் பகுதிக்குள் ஏராளமான அறைகள், பேரரசரின் குடியிருப்பு, ஒரு கிணறு மற்றும் ஒரு மசூதி இருந்தன. ஜஹாங்கிர் இந்த செராயை தனது நினைவுக் குறிப்புகளில் குறிப்பிடும்போது இவ்வாறு குறிப்பிடுகிறார்:  
*.* *.* *.* நான் நூர்-செராயில் தங்கினேன். இந்த இடத்தில் நூர் சகான் பேகத்தின் பிரதிநிதிகள் ஒரு உயர்ந்த வீட்டைக் கட்டியிருந்தனர். மேலும் ஒரு அரச தோட்டத்தையும் அமைத்துள்ளனர். அது இப்போது நிறைவடைந்து காணப்படுகிறது. இந்த கணக்கில் பேகம், ஒரு விளையாட்டுக்காக பிச்சை எடுத்து, ஒரு பெரிய விருந்தினை தயார் செய்தார். அனைத்து வகையான நுட்பமான மற்றும் அரிய விஷயங்களை உருவாக்கினார். அவரைப் பிரியப்படுத்த நான் ஒப்புதல் அளித்தேன். இந்த இடத்தில் இரண்டு நாட்கள் தங்கினேன்*.*  
ஜஹாங்கிர் தனது நினைவுக் குறிப்புகளில், இந்த இடத்தைப் பற்றி மற்றொரு நேரத்திலும் குறிப்பிடுகிறார். அந்த காலங்களில் நூர் சகானின் விடுதி மிகவும் பிரபலமாக இருந்தது. மேலும், உள்ளூர் பயன்பாட்டில் *"*செராய் நூர்மகால்" என்பது சில விசாலமான மற்றும் முக்கியமான மாளிகையை குறிக்கிறது.
# செராய் நூர்மகால்

## பாதுகாக்கப்பட்ட நினைவுச்சின்னம்

செராய் கீழைக் கட்டிஒரு எடுத்துக்காட்டாக இருக்கிறாது. நூர்மகால் சராய் என்பது ஜலந்தரில் அறியப்பட்ட ஒரே நினைவுச்சின்னமாகும். இந்த வரலாற்று நினைவுச்சின்னம் இப்போது இந்திய தொல்பொருள் ஆய்வு மையத்தால் கவனிக்கப்படுகிறது.
# விர்ஜி வோரா

**வீர்ஜி வோரா**
# விர்ஜி வோரா

## ஆரம்ப கால வாழ்க்கை

கிழக்கிந்திய நிறுவனத்தின் பதிவுகள் இவரது வணிக நடவடிக்கைகளை அடிக்கடி குறிப்பிடுகின்றன. ஆனால் இவரது தோற்றம் அல்லது குடும்பப் பின்னணி பற்றி அதிகம் அறியப்படவில்லை. இவர் ஒரு இந்து / சமணர் மற்றும் ஒரு முஸ்லிம் என்று பல்வேறு விதமாக விவரிக்கப்படுகிறார். 1968 இல், பேராசிரியர். கே. எச். கம்தார் மும்பை காப்பகங்கள், சூரத் ,வடோதராவில் உள்ள சமண ஆவணங்களின் பொருள் அடிப்படையில் ஒரு கட்டுரை எழுதினார். இந்த ஆராய்ச்சி படி, இவர் லோங்ககாச்சியா குழுவின் சுவேதாம்பர சமணராக இருந்தார். இவர் சிறீமாலி ஆசுவால் போர்வால் சாதிக் குழுவில் உறுப்பினராக இருந்திருக்கலாம். இவர் மத விவகாரங்களில் ஆழ்ந்த ஈடுபாடு கொண்டிருந்தார். மேலும் சங்கபதி / சங்கவி என்ற பட்டத்தையும் வகித்தார். இது ஒரு கோயிலைக் கட்டுவது அல்லது வெகுஜன யாத்திரை ஏற்பாடு செய்வது போன்ற முக்கிய பங்களிப்பைச் செய்யும் ஒரு சாதாரண தலைவருக்கு வழங்கப்படும் ஒரு தலைப்பாகும். ஜான் எஃப். ரிச்சர்ட்ஸ் என்பவர் 1996 இல் இவரை "பகர்ஜி போக்ரா" என்று குறிப்பிடுகிறார். மேலும் இவரை போக்ரா சமூகத்தைச் சேர்ந்த ஒரு முஸ்லிம் இஸ்மாயிலி வணிகர் என்று வர்ணிக்கிறார்.  
இவரைப் பற்றிய முந்தைய குறிப்பு 16 மார்ச் 1619 தேதியிட்ட ஒரு கிழக்கிந்திய நிறுவனப் பதிவில் காணப்படுகிறது. இதன் பொருள் இவரது முகவருக்கு வணிக பரிவர்த்தனைகள் செய்வதற்காக ஆங்கிலக் கப்பல்களைப் பார்வையிட இவருக்கு அனுமதி வழங்கப்பட்டது. இது 1619 வாக்கில் இவர் ஏற்கனவே நன்கு நிறுவப்பட்ட வணிகர் என்பதைக் குறிக்கிறது.
# விர்ஜி வோரா

## முகலாய அதிகாரிகளுடனான உறவுகள்

சூரத்தின் முகலாய சுபாதார்களுடன் (ஆளுநர்கள்) இவரது உறவுகள் பெரும்பாலும் நல்லுறவைக் கொண்டிருந்தன. 1623 வாக்கில், சூரத்தின் முகலாய சுபாதார் இசாக் பேக்குடன் இவர் செல்வாக்கு பெற்றார். இவர் அனைத்து குற்றச்சாட்டுகளையும் மறுத்தார். பேரரசரால் விடுவிக்கப்பட்டார். அக்கீம் பதவியில் இருந்தும் நீக்கப்பட்டார்.  
முகலாயப் பேரரசர் ஷாஜகானுக்கு நான்கு அரபு குதிரைகளை அனுப்பியதாக இவர் குறிப்பிடப்படுகிறார். மேலும் இளவரசர் முராத் பக்ச் பேரரசரை 18 புகழ்பெற்ற குசராத் காளைகள 1657இல் வழங்கியதாகத் தெரிகிறது.
# விர்ஜி வோரா

## இறுதி நாட்கள்

1664 இல் மராட்டிய தலைவர் சிவாஜி சூரத்தை தாக்கியபோது இவர் பெரும் பின்னடைவை சந்தித்தார். 1664 சனவரி 7 இல், மராட்டிய வீரர்கள் இவரது குடியிருப்பு மற்றும் கிடங்குகளை இடித்து, முத்து, மாணிக்கம், மரகதம் மற்றும் வைரங்களை பெருமளாவில் சூறையாடினர். சிவாஜிக்கு இவரிடமிருந்து "ஆறு பீப்பாய்கள் தங்கம், பணம், முத்துக்கள், கற்கள் மற்றும் பிற விலைமதிப்பற்ற பொருட்கள்" கிடைத்ததாக நேரில் கண்ட வோல்கார்ட் ஐவர்சன் என்ற டச்சுப் பயணி கூறுகிறார். 1660 களில் சூரத்துக்கு வருகை தந்தபோது இவருடன் நட்பை வளர்த்துக் கொண்ட பிரெஞ்சு பயணி ஜீன் டி தெவெனோட், சிவாஜியின் தாக்குதலின் போது இவருக்கு ஏற்பட்ட பெரும் பண இழப்பு குறித்தும் எழுதினார். இந்த கொள்ளை £ 50,000 மதிப்புடையது என்று வில்லியம் ஃபாஸ்டர் என்பவர் மதிப்பிடுகிறார்.  
மராட்டிய தாக்குதலுக்குப் பிறகும், இவர் சூரத்துக்கு வெளியே பல இடங்களில் இவரது சொத்துக்கள் இருந்ததால், முற்றிலுமாக அழிக்கப்படவில்லை. சூரத்தின் சுபாதார், இவரையும் மற்றும் காஜி சாகித் பேக் என்பவரையும் ஆக்ராவில் உள்ள முகலாய அரசவைக்கு அனுப்பி, நகரத்தை பலப்படுத்த அதிகாரிகளை சமாதானப்படுத்தினார். 1664 நவம்பர் 27 தேதியிட்ட ஒரு ஆங்கிலக் கடிதம் இவ்வாறு கூறுகிறது: "இந்த நகரத்தின் மிகப் பெரிய இரண்டு வணிகர்களான காஜி சாகித் பேக் மற்றும் விர்ஜி வோரா, தலையை இன்னும் பிடித்துக் கொண்டு பெரிய பேரம் பேசுகிறார்கள்; ஆகவே சிவாஜி அனைத்தையும்ம் எடுத்துச் செல்லவில்லை. ஆனால் இவர்களையும் அவர்களின் வர்த்தகத்தை முன்னெடுக்கும் திறனையும் விட்டுவிட்டார்.  
இவரைப் பற்றிய கடைசி குறிப்புகள் 1670 ஆம் ஆண்டின் ஆங்கிலப் பதிவுகளில் காணப்படுகின்றன, இது குவாஜா மினாஸ் என்ற ஆர்மீனிய வணிகர் இவர் சார்பாக அகலமான துணியை வாங்குவது பற்றியும், இவரது பேரன் நாஞ்சந்த் என்பவர் தகரம் மற்றும் தாமிரத்தை வாங்குவதையும் பற்றியும் பேசுகிறது. 1670 வாக்கில் இவருக்கு வயதாகிவிட்டது. மேலும் 1670 இல் சிவாஜியின் சூரத்தின் மேலான இரண்டாவது தாக்குதலின் போது மற்றொரு பின்னடைவை சந்தித்தார். சூரத்தின் வணிகர்கள் மற்றும் தரகர்களின் ஆங்கிலம் மற்றும் டச்சு பதிவுகள் 1670 க்குப் பிறகு இவரைக் குறிப்பிடவில்லை.  
1681-1686 காலப்பகுதியில் சூரத்தில் பிரெஞ்சு நடவடிக்கைகளின் தலைவராக பணியாற்றிய பிரான்சுவா மார்ட்டின், வங்கியாளர் மற்றும் வணிகர்களின் ஒரு தொகுப்பைப் பற்றி எழுதினார். அவர் எப்போதும் "சகோதரர்கள் போராஸ்" என்றே குறிப்பிடுகிறார். 1976 இல் எழுதிய லோட்டிகா வரதராஜன் கூறினார்: "பொருள் மூலம் பிரிப்பதில், இரண்டு சகோதரர்களில் ஒருவரான விர்ஜி வோரா என்பது சாத்தியமானதை விட அதிகமாகத் தெரிகிறது". இருப்பினும், மக்ராண்ட் மேத்தா (1991) 1670 க்கு அப்பால் வாழ்ந்திருந்தால் ஆங்கில பதிவுகள் நிச்சயமாக விர்ஜியைக் குறிப்பிட்டிருக்கும் என்று நம்புகிறார். எனவே 1670 இல் விர்ஜி இறந்திருக்கலாம் என்று அவர் ஊகிக்கிறார்.
# போசடிகும்பே

**போசடிகும்பே** (*Posadigumpe*) என்பது தென்னிந்தியாவின், கேரளத்தின், காசர்கோடு மாடத்தில், மஞ்சேஸ்வரம் வட்டதில் உள்ள 600 மீட்டர் உயர மலைப்பகுதியாகும்.
# போசடிகும்பே

## சுற்றுலா

போசாடிகும்பேயானது காசராகோடுக்கு வடகிழக்கே 30 கி.மீ தொலைவில் உள்ள பேயர் கிராமத்திற்கு அருகில் அமைந்துள்ளது. கடல் மட்டத்திலிருந்து 487.68 மீட்டர் உயரத்தில் உள்ள மலைப்பகுதியில் அமைந்துள்ள ஒரு சுற்றுலா பகுதியாகவும், சுற்றுலா விடுதிகள் கொண்ட பகுதியாகவும் உள்ளது. மலை உச்சியில் இருந்து அரபிக் கடல், மங்களூர், குதுரேமுக் போன்றவற்றைக் காணலாம். இந்த இடத்தை தேசிய நெடுஞ்சாலை 17 இருந்து பாண்டியோடு அல்லது உப்பாலா வழியாக எளிதில் அணுகலாம்.
# போசடிகும்பே

## மொழிகள்

இந்த இடமானது அடிப்படையில் பல் மொழி பகுதியாகும். இங்கே துளு முக்கிய மொழி என்றாலும் மக்கள் துளு, மராத்தி, கன்னடம் போன்ற மொழிகளை பேசுகிறார்கள்
# போசடிகும்பே

## நிர்வாகம்

இந்த கிராமமானது மஞ்சேஸ்வரம் சட்டமன்றத் தொகுதியின் ஒரு பகுதியாகவும், காசர்கோடு மக்களவைத் தொகுதிக்கு உடபட்டும் உள்ளது.
# பங்கஜ் ஆசுவால்

**பங்கஜ் ஆசுவால்** *(Pankaj Oswal)* இவர் ஓர் இந்தியத் தொழிலதிபராவார். *இவர் பர்ரப் ஹோல்டிங்ஸ் லிமிடெட்* என்ற நிறுவனத்தின் தலைவரும் நிர்வாக இயக்குநருமாக இருந்தார். இது ஆத்திரேலியாவின் பெர்த்தை தளமாகக் கொண்ட நிறுவனமாகவும், உலகின் மிகப்பெரிய திரவ அமோனியா உற்பத்தி நிறுவனங்களிலும் ஒன்றாகும். ஆசுவாலுக்கு 3 பில்லியன் அமெரிக்க டாலருக்கும் அதிகமான சொத்து உள்ளது.
# பங்கஜ் ஆசுவால்

## தனிப்பட்ட வாழ்க்கை

பங்கஜ் இந்தியாவில் வளர்ந்து மணிப்பால் தொழில்நுட்பக் கழகத்தில் படித்தார். பட்டம் பெற்ற பிறகு, இவர் தனது தந்தையின் பல நிறுவனங்களில் பணியாற்றினார். இவர் ராதிகா என்பவரை மணந்தார். இத்தம்பதியருக்கு இரண்டு மகள்கள் உள்ளனர்.
# பங்கஜ் ஆசுவால்

## சர்ச்சை

தனியார் ஜெட் விமானங்கள், படகுகள், சொகுசு கார்கள் மற்றும் பெர்த்தில் உள்ள சுவான் ஆற்றில் ஒரு 'தாஜ்மகால்' கட்டியமைத்தல் ஆகியவற்றுக்கு நிதியளிப்பதற்காக பர்ரப் ஹோல்டிங்சிடமிருந்து 150 மில்லியன் டாலர் மோசடி செய்ததாக பங்கஜ் மற்றும் இவரது மனைவி மீது குற்றம் சாட்டப்பட்டது. அனைத்து வழக்குகளும் 2016 இல் இவர்களுக்கு சாதகமான முடிவாக வந்தன.  
2016 ஆகத்தில், பங்கஜ் மற்றும் ராதிகா ஆசுவால் ஆகியோர் தங்கள் பர்ரப் உர வணிகம் தொடர்பாக ஏஎன்இசட் வங்கிக்கு எதிரான வழக்கைத் தீர்த்துக் கொண்டனர்.  
தாங்கள் இந்தியவைச் சேர்ந்தவர்கள் என்ற காரணத்தால் ஏஎன்இசட் ஊழியர்கள் தங்களிடம் முறைகேடாக நடந்து கொண்டதாக ஆசுவால்கள் குற்றம் சாட்டியிருந்தனர். ஏஎன்இசட்டின் முன்னாள் தலைமை அதிகாரி கிறிஸ் பேஜ் தன்னை உடலால துன்பப்படுத்தியதாகவும் தங்கள் பங்குகளை விற்க கையெழுத்திடுமாறும் கட்டாயப்படுத்தினார் என்றும் ஆசுவால் குற்றம் சாட்டினார். இது இவர்களின் பங்குகளை கட்டாயமாக விற்க வழிவகுத்தது.
# மோதிலால் ஆசுவால்

**மோதிலால் ஆசுவால்** *(Motilal Oswal)* இவர் ஓர் இந்தியத் தொழிலதிபராவார். ராஜஸ்தானில் சமணக் குடும்பத்தில் பிறந்தார். இவர் 1987 ஆம் ஆண்டில் ராம்தியோ அகர்வாலுடன் இணைந்து நிறுவிய மோதிலால் ஆசுவால் நிதி நிறுவனத்தின் தலைவர் மற்றும் நிர்வாக இயக்குநராக இருக்கிறார்.
# மோதிலால் ஆசுவால்

## விருதுகள்

1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது.  
இந்திய பட்டய கணக்காளர் நிறுவனம் இவருக்கு "நிதிச் சேவைகளில் சிறந்த வணிக சாதனையாளர்" என்ற விருதை வழங்கியது. புதுதில்லியின் பொருளாதார ஆய்வுகள் நிறுவனம் நாட்டின் தொழில்துறை வளர்ச்சியில் ஆற்றியதற்காக "உத்யோக் ரத்தன் விருது" இவருக்கு வழங்கியது.  
*பிராங்க்சைசிங் வேர்ல்ட்* என்ற இதழ் வழங்கிய *"தி ஹால் ஆஃப் ஃபேம் ஃபார் எக்ஸலன்ஸ் ஃபார் பிராங்க்சைசிங்*" இல் இவருக்கு ஒரு பதவியும் வழங்கப்பட்டுள்ளது. அரிமா சங்கத்தின் மூலம் இவர் "அர்த்தசாத்திரத்தின் வெற்றியாளர்" என்றும், இந்திய பட்டய கணக்காளர் நிறுவனத்தின் மூலம் "நிதிச் சேவைகளில் சிறந்த வணிக சாதனையாளர்" விருதையும் பெற்றார். ஜீ வணிக நிறுவனம் ஏற்பாடு செய்த 'இந்தியாவின் சிறந்த சந்தை ஆய்வாளர் விருதுகள் 2009' என்ற நிகழ்ச்சியில் இவருக்கு "இந்திய மூலதன சந்தைக்கு சிறப்பு பங்களிப்பு" விருது வழங்கப்பட்டது.
# மோதிலால் ஆசுவால்

## சாதனைகள்

1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது
# மோதிலால் ஆசுவால்

## அறங்காவலர்

இவர் பல்வேறு சமூக அமைப்புகளுடன் தொடர்பிலிருக்கிறார். இவர் சமண சர்வதேச வர்த்தக அமைப்பின் தலைவராகவும், ராஜஸ்தான் வித்யார்த்தி கிரிகாவின் "அகர்வால்-ஆசுவால் சத்ரவாக்களின்" அறங்காவலராகவும் உள்ளார்.
# மோதிலால் ஆசுவால்

## படைப்பு

*தி எசன்ஸ் ஆஃப் பிசினஸ் & மேனேஜ்மென்ட் மற்றும் தி எசன்ஸ் ஆஃப் லைஃப்* என்ற இரண்டு நூல்களை இவர் எழுதியுள்ளார்.
# மதுர் கோயில்

**மதூர் சிறீ மதானந்தேசுவரர்-சித்திவிநாயகர் கோயில்** (*Madhur Sree Madanantheshwara-Siddhivinayaka Temple*) என்பது கேரளத்தின், காசர்கோடு மாவட்டத்தில் உள்ள ஒரு புகழ்பெற்ற சிவன் மற்றும் பிள்ளையார் ஆகியோருக்கான கோயில் ஆகும். இருந்த கோயிலானது காசர்கோடு நகரில் இருந்து ஏழு கி.மீ. தொலைவில், மதுவாகினி ஆற்றின் கரையில் அமைந்துள்ளது. கோவிலின் முதன்மைத் தெய்வம் மதனாந்தீசுரர் எனப்படும் சிவன், அதாவது காமம், ஆசை ஆகியவற்றை கொன்ற கடவுள் என்பதாகும். கோயிலின் முதன்மை தெய்வமாக சிவன் இருந்தாலும் இங்கு மிகுந்த முக்கியத்துவம் கொடுக்கபடுவது கருவறையின் தெற்கே நிறுவபட்டுள்ள பிள்ளையாருக்கே ஆகும். இந்த கோயிலின் அர்சகர்கள் சிவல்லி பிராமணச் சமூகத்தைச் சேர்ந்தவர்கள். காசி விசுவநாதர், தர்மசாஸ்தா, சுப்பிரமணியர், துர்க்கை பரமேஸ்வரி, வீரபத்திரர், குலிகா ஆகியோர் இந்த கோயிலின் பரிவார தெய்வங்களாக உள்ளனர். முதன்மை கருவறைக்குள் பார்வதி தேவியும் உள்ளார்.
# மதுர் கோயில்

## வரலாறு

மதுர் கோயில் முதலில் மதானந்தேஸ்வரர் (சிவன்) கோயிலாக இருந்தது. உள்ளூர் துளு மொகர் சமூகத்தைச் சேர்ந்த மதரு என்ற மூதாட்டி சுயம்புலிங்கம் ஒன்றைக் கண்டுபிடித்தனர். துவக்கத்தில், சிறுவன் ஒருவன் பிள்ளையார் படத்தை விளையாடுத்தனமாக கர்ப்பக்கிருகத்தின் (கருவறை) தெற்கு சுவரில் வரைந்தான். நாளுக்கு நாள் அது பெரியதாகவும் புடைப்பாகவும் மாறியது; அதனால் சிறுவன் கணபதியை "போடாஜ்ஜா" அல்லது "போடா கணேசா" என்று அழைத்தான். குடகு, துளு நாடு, மலபார் போன்றவற்றின்மீது படையெடுத்த திப்பு சுல்தான் அடூர் மகாலிங்கேஸ்வரர் கோயில் போன்ற கோயில்களை இடிக்க விரும்பியதாக கும்ப்ளே செமியின் புராணக்கதை கூறுகிறது. ஆனால் கோயில் கிணற்றில் இருந்த தண்ணீரைக் குடித்துவிட்டு, கருவறையைத் தாக்கி இடிக்கும் எண்ணத்தை மாற்றிக்கொண்டு மலபார் நோக்கி சென்றார். ஆனால் தனது வீரர்களையும் இஸ்லாமிய மதகுருக்களையும் திருப்திப்படுத்த அவர் அடையாளத் தாக்குதலாக வாளால் வெட்டினார். கோயிலைச் சுற்றி கட்டப்பட்ட கட்டிடத்தில் இந்த குறி இன்னும் காணப்படுகிறது. கோயிலின் கட்டிடக்கலையானது யானையின் பின்புறத்தை ஒத்த 3 அடுக்கு கஜபிருஷ்ட வடிவில் உள்ளது. இங்கு இராமாயணக் காட்சிகளை சித்தரிக்கும் அழகிய மரச் சிற்பங்கள் உள்ளன.
# மதுர் கோயில்

## ஒரு பார்வை

இந்தக் கோயிலானது துளு நாட்டின் பாரம்பரிய ஆறு பிள்ளையார் கோயில்களில் ஒன்றாகும். மற்ற ஐந்து கோயில்கள் மங்களூர் (ஷரவு மகாகணபதி), அனேகுடே, ஹத்தியங்கடி, இடகுஞ்சி, கோகர்ணா ஆகிய இடங்களில் உள்ளன.  
இங்கு நடக்கும் பல்வேறு விழாக்களின்போது பல இடங்களிலிருந்தும் பக்தர்கள் திரள்கின்றனர். தற்போது இந்த கோவிலானது அரசால் நிர்வகிக்கப்படுறது. கோடை விடுமுறையில் இளம் மாணவர்களுக்கு வேத வகுப்புகள் இந்த கோயிலால் நடத்தப்படுகிறது. இதில் அடிப்படை சமசுகிருதப் பாடங்களும் அடங்கும். கோயில் அதிகாரிகளால் இவர்களுக்கு தங்குமிட வசதியும், உணவு ஏற்பாடுகளும் செய்யப்பட்டுகிறது.
# மதுர் கோயில்

## வழிபாடும், பிரசாதங்களும்

மதூரின் புகழ்பெற்ற பிரசாதமான "அப்பம்" மிகவும் சுவையான தயாரிப்பாகும். இது நாள்தோறும் தயாரிக்கப்படுகிறது. கோயிலுக்கு வருபவர்களுக்கு எல்லா நாட்களிலும் கோயில் விற்பனையகத்தில் கிடைக்கிறது. இங்கு நிகழ்த்தப்படும் சிறப்பு பூசைகளில், "சஹஸ்ரப்பா" (ஆயிரம் அப்பங்கள்) மிகவும் சிறப்பானது. இந்த பூசையின்போது ஆயிரம் அப்பங்கள் படைக்கபட்டு வழிபடப்படுகிறது. பின்னர் இவற்றை பக்தர்கள் பிரசாதமாக தங்கள் வீடுகளுக்கு மகிழ்ச்சியுடன் கொண்டு மகிழ்ச்சியுடன் செல்கிறனர். இங்கு நடக்கும் மற்றொரு சிறப்பு பூசையானது மூடப்ப சேவை என்பதாகும், இந்த வழிபாட்டில் மகாகணபதியின் சிலையை அப்பங்களால் மூடுகின்றனர். பிள்ளையார் சதுர்த்தி மற்றும் மதூர் பேடி ஆகியவை கோயில் நெரிசல் மிகுந்திருக்கும் காலங்களாகும். இந்த கோயில் பொதுவாக அனைத்து முக்கிய பண்டிகைகளிலும் சிறப்பு பூசைகள் நடத்தப்படுகிறது.
# மூன்று நுழைவாயில்கள்

அகமதாபாத் நிறுவப்பட்ட உடனேயே முதலாம் அகமத் ஷா அவர்களால் இது கட்டப்பட்டு 1415 இல் நிறைவடைந்தது.
# மூன்று நுழைவாயில்கள்

### மராத்தா கல்வெட்டு

மராட்டிய ஆளுநர் சிம்னாஜி ரகுநாத் 1812 அக்டோபர் 10 அன்று தேதியிடப்பட்டு தேவநாகரி எழுத்தில் ஒரு கல்வெட்டை பொறித்துள்ளார். இதில் தந்தையின் சொத்துக்களில் ஒரு மகளானவர் தனது பங்கை எந்தவித இடையூறும் இல்லாமல் பெறவேண்டும் எனவும், மேலும், இது பகவான் விஸ்வநாத்தின் கட்டளை என்றும், இதை மீறினால், இந்துக்கள் மகாதேவருக்குகு பதிலளிக்க வேண்டும், முஸ்லிம்கள் அல்லாவுக்கு அல்லது ரசூலுக்கு விளக்க வேண்டும் என்று இந்துக்களுக்கும் முஸ்லிம்களுக்கும் ஆணையிட்டுளார்.  
; புராணக்கதை  
பல ஆண்டுகளுக்கு முன்பு, செல்வத்தின் தெய்வமான லட்சுமி, இரவில் நகரத்தை விட்டு வெளியேற பத்ரா கோட்டையின் வாயிலுக்கு வந்தார். காவலாளி குவாஜா சித்திக் கொத்தவால் அவரைத் தடுத்தார். மன்னர் அகமது ஷாவிடமிருந்து அனுமதி பெறும் வரை கோட்டையை விட்டு வெளியேற வேண்டாம் என்று கேட்டுக்கொண்டார். லட்சுமியை நகரத்திலேயே வைத்திருக்க மன்னனிடம் சென்று தலையை துண்டித்துக் கொண்டார். இதனால் நகரத்தின் செழிப்பு ஏற்பட்டது.  
பத்ரா வாயில் அருகே சித்திக் கொத்தவாலுக்கு அர்ப்பணிக்கப்பட்ட ஒரு கல்லறையும், லட்சுமியைக் குறிக்கும் காளிக்கு ஒரு கோயிலும் உள்ளது. இதன் ஒரு பகுதியில் விளக்கு ஒன்று ஒரு முஸ்லீம் குடும்பத்தால் அர்ப்பணிக்கப்பட்டு அறுநூறு ஆண்டுகளுக்கும் மேலாக எரிகிறது.
# அம்தாவத் என்கிற குபா

**அம்தாவத் என்கிற குபா** *(Amdavad ni Gufa)* என்பது இந்தியாவின் அகமதாபாத்தில் உள்ள ஒரு நிலத்தடி கலைக்கூடமாகும் . கட்டிடக் கலைஞர் பால்கிருட்டிண விட்டலதாசு தோசி என்பவர் வடிவமைத்த இது இந்திய கலைஞரான மக்பூல் பிதா உசைனின் படைப்புகளைக் காட்சிப்படுத்துகிறது. கூடம் கட்டிடக்கலை மற்றும் கலையின் தனித்துவமான இடத்தைக் குறிக்கிறது. குகை போன்ற நிலத்தடி கட்டமைப்பில் பல ஒன்றோடொன்று இணைக்கப்பட்ட குவிமாடங்களால் ஆன கூரை உள்ளது. இது ஓடுகளின் மொசைக் கொண்டு மூடப்பட்டுள்ளது. உள்ளே, ஒழுங்கற்ற மரம் போன்ற நெடுவரிசைகள் குவிமாடங்களை ஆதரிக்கின்றன. இது முன்னர் **உசைன்-தோசி குபா** என்று அழைக்கப்பட்டது .  
இங்கு சிறப்பு ஓவியக் கண்காட்சிகள் மற்றும் திரைப்படங்களைத் தயாரிப்பதற்கான வசதிகள் உள்ளன. தோட்டங்களும் ஒரு கபேவும் தரைப்பகுதியின் மேலே அமைந்துள்ளன.
# அம்தாவத் என்கிற குபா

## சொற்பிறப்பியல்

இது ஒரு குகையை ஒத்திருப்பதால் குபா ( குசராத்தியில் "குகை") என்று அழைக்கப்படுகிறது. பி.வி. தோசி, எம்.எப். உசைன் ஆகியோருக்குப் பிறகு இது உசைன்-தோசி நி குபா என்று முன்னர் அறியப்பட்டது. பின்னர் இதற்கு அகமதாபாத் நகரத்தின் பெயரிடப்பட்டது. இது உள்ளூரில் 'அம்தாவத்' என்று அழைக்கப்படுகிறது .
# அம்தாவத் என்கிற குபா

## வளர்ச்சி

கட்டமைப்பின் சமகால கட்டிடக்கலை பண்டைய மற்றும் இயற்கை கருப்பொருள்களை ஈர்க்கிறது. குவிமாடங்கள் ஆமைகளின் குண்டுகள் மற்றும் சோப்பு குமிழ்கள் ஆகியவற்றால் ஈர்க்கப்படுகின்றன. கூரையில் உள்ள மொசைக் ஓடுகள் கிர்னாரில் உள்ள சமணக் கோவில்களின் கூரைகளில் காணப்படுவதைப் போன்று உள்ளது. மொசைக்கில் பாம்பு வடிவம் இந்து புராணங்களிலிருந்து வந்தது . அஜந்தா மற்றும் எல்லோராவின் புத்த குகைகள் தோசியை வட்டங்களையும் நீள்வட்டங்களையும் வடிவமைக்க ஊக்கப்படுத்தின. உசைனின் சுவர் ஓவியங்கள் வரலாற்றுக்கு முற்பட்ட குகைக் கலையால் ஈர்க்கப்பட்டுள்ளன. உட்புறம் மரத்தின் டிரங்க்குகள் அல்லது இசுடோன்கெஞ்சில் காணப்படும் நெடுவரிசைகளால் பிரிக்கப்பட்டுள்ளது.
# அம்தாவத் என்கிற குபா

## கட்டுமானம்

அகமதாபாத்திற்கு வருகை தந்தபோது, உசைன் தனது நண்பர் தோசியிடம் தனது படைப்புகளின் கண்காட்சிக்காக ஒரு நிரந்தர கலைக்கூடத்தை வடிவமைக்கச் சொன்னார். அவர்கள் ஒரு நிலத்தடி கட்டமைப்பைத் திட்டமிட்டனர்.  
கட்டமைப்பின் வழக்கத்திற்கு மாறான வடிவமைப்பு கணினியின் உதவியுடன் திட்டமிடப்பட்டன. ஒரு பாரம்பரிய அடித்தளத்திற்கு பதிலாக கம்பி வலை மற்றும் மோட்டார் கொண்ட ஒரு எளிய தளம் பயன்படுத்தப்பட்டது. அனைத்து கட்டமைப்பின் கூறுகளும் சுய ஆதரவு, அவற்றின் எங்கும் நிறைந்த தொடர்ச்சியால் அழுத்தத்தை குறைக்கின்றன. ஃபெரோஸ்மென்ட், ஒரு அங்குல தடிமன் மட்டுமே, சுமைகளை குறைப்பதற்காக, சுவர்கள் மற்றும் குவிமாடங்களுக்கு மாற்றியமைக்கப்பட்டது. கைக் கருவிகளை மட்டுமே பயன்படுத்தி திறமையான பழங்குடித் தொழிலாளர்களால் இந்த குகை கட்டப்பட்டது. உடைந்த பீங்கான் ஓடுகள் மற்றும் கழிவு ஓடுகள் குவிமாடங்களின் வெளிப்புறத்தை மறைக்கப் பயன்படுத்தப்பட்டன. இது ஒரு பாம்பின் குறுக்குவெட்டு மொசைக்கைக் கொண்டுள்ளது.  
இரண்டு கட்டங்களாக பணிகள் மேற்கொள்ளப்பட்டன: முதலாவது பிரதான குகையை ஒரு நிலத்தடி கலைக்கூடமாக நிர்மாணித்தது. இரண்டாவதாக நடைபாதை, கபே மற்றும் கண்காட்சிகளுக்கு ஒரு தனி கலைக்கூடம் உள்ளிட்ட சுற்றியுள்ள கட்டமைப்புகளை உள்ளடக்கியது.
# அம்தாவத் என்கிற குபா

## அமைப்பு

கலைக்கூடம் தரை மட்டத்திற்கு கீழே உள்ளது. ஓரளவு மறைக்கப்பட்ட படிக்கட்டு ஒரு வட்ட கதவுக்கு வழிவகுக்கிறது. இது குகை போன்ற இடத்தில் திறக்கிறது. ஓவியங்களைக் காண்பிப்பதற்காக வடிவமைக்கப்பட்டிருந்தாலும், குகைக்கு நேரான சுவர்கள் இல்லை. அதற்கு பதிலாக வளைந்த குவிமாடம் கட்டமைப்பின் தொடர்ச்சியைப் பயன்படுத்தி தரையில் நீட்டிக்கப்படுகிறது. இயற்கையான குகைகளில் காணப்படுவதைப் போலவே ஒழுங்கற்ற வடிவிலான சாய்ந்த நெடுவரிசைகளால் குவிமாடங்கள் ஆதரிக்கப்படுகின்றன. அவை மரங்களின் டிரங்குகளை ஒத்ததாகவும் உள்ளது. முழு வடிவமைப்பும் வட்டங்கள் மற்றும் நீள்வட்டங்களால் ஆனது. சூரிய ஒளி வந்ததும், தரையில் ஒளியின் புள்ளிகளை உருவாக்கி, ஒரு மாய சூழ்நிலையை உருவாக்கும் நோக்கம் கொண்டது.
# அம்தாவத் என்கிற குபா

## கலை

உசைன் இதன் சுவர்களை ஓவியம் வரையப் பயன்படுத்தினார். அவற்றில் அடர்த்தியான, பிரகாசமான வண்ணங்களுடன் ஓவியனகளை வரைந்தார். அவரது பிரபலமான குதிரை உருவங்கள் உட்பட விலங்குகளின் மனித உருவங்களையும் உருவங்களையும் இந்த கலைப்படைப்பு சித்தரிக்கிறது. கதவுகள் மற்றும் ஏர் கண்டிஷனர்கள் போன்ற அம்சங்களையும் இது கொண்டுள்ளது. நவீன சூழலில் பண்டைய குகை ஓவியங்களை ஒத்திருக்கும் வகையில் இது வடிவமைக்கப்பட்டுள்ளன. சாய்ந்த நெடுவரிசைகளுக்கு இடையில் மனித உருவங்களின் சில உலோக சிற்பங்களையும் உசைன் வைத்தார். அவரது மிகப்பெரிய படைப்பு, சேசநாகம் (தெய்வீக பாம்பு), 100 அடி (30 மீ) நீளத்திற்கு நீண்டுள்ளது .
# அம்தாவத் என்கிற குபா

## கண்காட்சித் தொகுப்பு

இதில் கலைக் கண்காட்சியின் தொகுப்பிற்கான ஒரு இடமுமும் உள்ளது. இது கலைஞர்களுக்கு அவர்களின் கலைப்படைப்புகளை காட்சிப்படுத்த வாடகைக்கு கிடைக்கிறது. இது நகரத்தில் அடிக்கடி பார்க்கப்படும் கலைக்கூடங்களில் ஒன்றாகும். காட்சிக் கூடத்தில் வாரந்தோறும் நாடு முழுவதிலுமுள்ள கலைஞர்கள் மற்றும் சர்வதேச கலைஞர்களின் கலைக் கண்காட்சிகள் நடைபெறுகின்றன.
# அம்தாவத் என்கிற குபா

## நேரம்

குபாவும், காட்சிக் கூடமும் திங்கள் மற்றும் பொது விடுமுறை நாட்களைத் தவிர அனைத்து நாட்களிலும் மாலை 4:00 மணி மாலை 8:00 மணி வரை &nbsp;திறந்திருக்கும் (அகமதாபாத் குபா தற்காலிகமாக மூடப்பட்டுள்ளது. இது தவறு என்றால், நீங்கள் ஒரு திருத்தத்தை பரிந்துரைக்கலாம்.)
# உயிர் காக்கும் சட்டம் (இந்தியா)

இந்தியாவின் **உயிர் காக்கும் சட்டம்** இந்திய உச்சநீதிமன்றத்தால் மார்ச் 30, 2016 அன்று ஒரு தீர்ப்பாக கொடுக்கப்பட்டது. இது விபத்தில் காயமடைந்தவர்களுக்கு எந்த எதிர்பார்ப்புமின்றி உதவி செய்பவர்களுக்கு சட்ட பாதுகாப்பு வழங்க வழிகாட்டுதலுடன் வழங்கப்பட்டது, பின்னர் சாலை போக்குவரத்து மற்றும் நெடுஞ்சாலை அமைச்சகத்தால் வெளியிடப்பட்டது . தொடர்ச்சியான மாதங்களில், மாநில அரசுகள் GO (அரசு ஆணை) ஐ நிறைவேற்றியுள்ளன. பின்னர், இது மோட்டார் வாகனச் சட்டம் 2019 இன் வரைவில் சேர்க்கப்பட்டது. அத்துடன் உயிர்காப்போர்களுக்கான இயக்க நடைமுறைகளும் வழங்கப்பட்டன. அதில் கூறப்பட்ட முக்கிய புள்ளிகள்  
- காவல்துறையினர் உயிர் காப்போர்களை விசாரணைக்கு உட்படுத்தக்கூடாது.  
- விபத்துக்குள்ளானவர்களுக்கு சிகிச்சையளிக்க மருத்துவமனைகள் மறுக்கக்கூடாது, முதலுதவிக்கு கட்டணம் வசூலிக்கக்கூடாது.
- உயிர் காப்போர்களை சிவில் மற்றும் குற்றவியல் நடவடிக்கைகளிலிருந்து பாதுகாக்கப்பட வேண்டும்.
- உயிர் காப்போர் தங்கள் அடையாளத்தை வெளிப்படுத்தத் தேவையில்லை.
- உயிர் காப்போர் தங்களுக்கு விருப்பமிருந்தால் நேரில் பார்த்த சாட்சியமாக இருக்கலாம், இல்லையெனில் கட்டாயப்படுத்தக்கூடாது.
# உயிர் காக்கும் சட்டம் (இந்தியா)

## பின்னணி

சாலை விபத்துக்களில் அதிக எண்ணிக்கையிலான உயிர்களை இழக்கும் வரிசையில் சீனாவுக்கு அடுத்தபடியாக உள்ளது உலகின் இரண்டாவது பெரிய நாடு இந்தியா. சாலை போக்குவரத்து மற்றும் நெடுஞ்சாலை அமைச்சகத்தின் புள்ளிவிவரங்களின்படி. தினமும் 1317 விபத்துக்கள் மற்றும் 413 மரணங்கள் அல்லது 55 விபத்துக்கள் மற்றும் ஒவ்வொரு மணி நேரமும் 17 மரணங்கள் இந்தியாவில் சாலை விபத்துக்களால் நிகழ்கின்றன. 50% க்கும் அதிகமான விபத்து பாதிக்கப்பட்டவர்கள் பொற்காலத்தில் மருத்துவ சிகிச்சை பெறாததால் இறக்கின்றனர். உண்மையில், சட்டரீதியான தலையீட்டிற்கு பயந்து, விபத்துக்குள்ளானவர்களுக்கு உதவ பெரும்பாலும் யாரும் வருவதில்லை. விபத்தில் பாதிக்கப்பட்டவர்களுக்கு உதவும் உயிர் காப்போர்களுக்கு சட்டப் பாதுகாப்பை வழங்க பல நாடுகளில் உயிர் காக்கும் சட்டம் அமலில் உள்ளன.
# உயிர் காக்கும் சட்டம் (இந்தியா)

## விழிப்புணர்வு மற்றும் தாக்கம்

தேசிய அல்லது உலகளாவிய ரீதியில் கவனம் கொடுக்கவேண்டிய பிரச்சினைகள் குறித்து பொதுமக்களுக்கு அறிவுறுத்துவதற்கு, அனைத்து தரப்பு மக்களும் சென்றடையவும் ஒரு நாள் தேவைப்படுகிறது. அதே காரணத்திற்காக, மார்ச் 30, 2020 அன்று இந்தியாவில் முதன் முதலில் **உயிர் காக்கும் சட்ட தினம்** சென்னை தலைமையிடமாக கொண்ட **தோழன்** என்கிற தன்னார்வ தொண்டு நிறுவனம் கொண்டாடியது. தோழன் அமைப்பு 2007 முதல் தமிழகம் முழுவதும் சுற்றுச்சூழல் பாதுகாப்பு, கடற்கரை தூய்மைப்படுத்தல், சாலை பாதுகாப்பு , தலைமை திறன் மேம்பாடு, சமூக மேம்பாடு போன்ற பல்வேறு தளங்களில் பணியாற்றி வருகின்றனர். இவற்றில் சாலை பாதுகாப்பிற்காக 2013 முதல் நம் நாட்டை "விபத்தில்லா தேசமாக" மாற்றும் நோக்கில் பல்வேறு முன்னெடுப்புகளை எடுத்து வருகின்றனர், இதற்காக அவர்கள் போக்குவரத்து சந்திப்புகள், பூங்காக்கள், கடற்கரை போன்ற பொது இடங்களில் ஒவ்வொரு வாரமும் "போக்குவரத்து விழிப்புணர்வு பிரச்சாரங்களை" நடத்துகிறார்கள் , அங்கு விழிப்புணர்வு பலகைகள் மற்றும் பதாகைகளை வைத்திருக்கும் தன்னார்வலர்கள் போக்குவரத்து விதிகள் மற்றும் பாதுகாப்பு கவசங்களைப் முக்கியத்துவத்தைப் பற்றி பொதுமக்களுக்கு நினைவூட்டுகிறார்கள். மாறுவேடம் பூண்டு சாலை பாதுகாப்பு வாரம் மற்றும் பிற தேசிய முக்கியத்துவம் வாய்ந்த நாட்களில் சிறப்பு விழிப்புணர்வு பிரச்சாரங்கள் நடக்கின்றன. சாலைப் பாதுகாப்பின் முக்கியத்துவத்தைப் பயிற்றுவிப்பதற்காக அவர்கள் செய்த முக்கிய நிகழ்வுகளில் சில, ஒரே நாள் மற்றும் ஒரே நேரத்தில் சென்னை முழுவதிலும் உள்ள 100 போக்குவரத்து சந்திப்புகளில் பல்வேறு தன்னார்வ நிறுவனங்கள், மாணவர் குழுக்கள் மற்றும் பொதுமக்களைச் சேர்ந்த ஆயிரக்கணக்கான இளைஞர்களை ஈடுபடுத்தி 2014, 2015 , 2016 ஆகிய ஆண்டுகளில் போக்குவரத்து விழிப்புணர்வு பிரச்சாரத்தை நடத்தினர். அதேபோல் சென்னை முழுவதும் ஒரே நேரத்தில் 67 முக்கிய பேருந்து நிறுத்தங்களில் பேருந்து படியில் பயணிப்பதால் ஏற்படும் ஆபத்து பற்றி விழிப்புணர்வும் நடைபெற்றது . 2017 , 2018 , 2019 , ஆகிய ஆண்டுகளில் முறையே 75 க்கும் மேற்பட்ட பொது பூங்காக்களில் ஒரே நாள் மற்றும் ஒரே நேரத்தில் **உயிர் காக்கும் சட்டம் மற்றும் உயிர்காப்பு நேரம்** முதலுதவி பயிற்சி குறித்த விழிப்புணர்வு ஜி.வி.கே ஈ.எம்.ஆர்.ஐ மையத்தில் பயிற்சி பெற்ற தன்னார்வலர்களை கொண்டு நடைபெற்றது. முதல் உயிர் காக்கும் சட்ட தினத்தின்போது, 500 க்கும் மேற்பட்ட தன்னார்வலர்களும் பொதுமக்களும் தான் விபத்தில் சிக்கியவருக்கு உதவி செய்து உயிர் கப்போராக இருப்பேன் என உறுதி ஏற்றுக்கொண்டனர், தங்கள் குடும்ப உறுப்பினர்களுக்கு உயிர் காக்கும் சட்டம் பற்றி கற்பித்தனர். இணையவழியில் பிரச்சாரத்தின் மூலம் இந்த சட்டத்தைப் பற்றி விழிப்புணர்வை ஏற்படுத்தினர். கோவிட் 19 ஊரடங்கின் போது போது பொதுமக்களை சென்றடைய அவர்கள் கூகிள் படிவங்கள், காணொளி மற்றும் ஒலி மூலம் உறுதிமொழியை ஏற்றுக்கொண்டனர். இதைத் தொடர்ந்து இந்த நாளை அதிகாரப்பூர்வமாக தேசிய தினமாக அறிவிக்க மாநில மற்றும் மத்திய அரசுக்கு பிரதிநிதித்துவம் வழங்கப்பட்டது.
# ஆனந்தேசுவரர் கோயில்

**ஆனந்தேசுவரர் கோயில்** (*Anantheshwara Temple*) என்பது கேரளத்தின், காசர்கோடு மாவட்டதில் மஞ்சேஸ்வரத்தில் உள்ள ஒரு புகழ்பெற்ற சிவன் கோயில் ஆகும். இருந்த கோயிலானது காசர்கோடு நகரில் இருந்து 48 கி.மீ. தொலைவில், கர்நாடக மாநில எல்லைப்பகுதியை ஒட்டி அமைந்துள்ளது. இந்தக் கோயிலை நிறுவியவர் கௌட பிராமணப் பிரிவைச் சேர்ந்த ரங்கசர்மா என்று கூறப்படுகிறது.
# ஆனந்தேசுவரர் கோயில்

## வரலாறு

கோவாவின் குகஸ்தலியில் சங்கமாலா காட்டில் சுயம்புவாக தோன்றிய இந்த ஆனந்தேசுவரரை ரங்க சர்மா என்பவர் கண்டெடுத்ததாக கருதப்படுகிறது. இந்த சுயம்பு மூர்த்தியே கருவறையில் உள்ளவர் எனப்படுகிறது. இக்கோயிலானது பரந்த தளத்தில் அமைக்கப்பட்டுள்ளது. செப்புத் தகடுகள் வேய்ந்த கூரை, சுருள் வடிவ மரச்சுவர்கள் அனைத்தும் மலபார் ரகம் ஆகும்.  
பல பழங்கால கோயில்களைப் போலவே இந்த கோயிலும் மனிர்களாலும், இயற்கையாலும் அழிவுக்ககு ஆளாகியது. 1677 ஆம் ஆண்டில், ஏற்பட்ட ஒரு சூறாவளியால் கோயிலின் சில பகுதிகளை அழிவுற்றது. இக்கோயில் 1755 ஆம் ஆண்டில் கண்ணூரின் ஆட்சியாளரான முகம்மது அலியால் கொள்ளையடிக்கப்பட்டது. சிறிது காலத்திலேயே மராட்டிய கடற்கொள்ளையனான அங்கிராவாலும் கொள்ளையடிக்கப்பட்டது. இந்த கோயில் கடைசியாக கி.பி. 1799 - 1804 காலக்கட்டதில் புதுப்பிக்கப்பட்டது. காசி மத் சமஸ்தானத்தின் அப்போதைய பீட்டாதிபதியான எச். எச். ஸ்ரீமத் விபுதேந்திர தீர்த்த சுவாமிகள் கோயிலை மறுநிர்மானம் செய்வதற்கும், புதிதாக பத்ர நரசிம்மரை நிறுவுவதற்கும் முன்முயற்சி எடுத்தார்.
# ஆனந்தேசுவரர் கோயில்

## கோயில் அமைப்பு

கருவறை கருவறை இரண்டு பகுதிகளைக் கொண்டுள்ளது. ஒன்றை பக்தர்களால் காண இயலும். மற்றொன்று பலிபீடத்தின் (சிம்ஹாசனா) பின்னால் மறைந்திருக்கிறது.  
கோவிலின் முதன்மைத் தெய்வம் ஆனந்தேசுவரர் எனப்படும் சிவன். இவர் சுயம்புலிங்கமாவார். மேலும் இக்கோயிலில் நாகரூபி சுப்பிரமணியரின் இரண்டு சிலைகள் உள்ளன. ஒன்று பழமையானது இன்னொன்று அண்மையில் நிறுவப்பட்டது. மேலும் இங்கு பத்ரநரசிம்மர் மையத்தில் நின்றிருக்க ஸ்ரீதேவி பூதேவி ஆகியோர் உடன் உள்ளனர். இதுமட்டுமல்லாது விட்டலர், வேதவயாசர், லக்ஷ்மிநரசிம்மர், கேசவார், கிருஷ்ணா, கரலனரசிம்மர் போன்றோரின் சிலைகளும் உள்ளன. உட்சவ நரசிம்மரின் உட்சவமூர்த்தி உட்பட பல சிலைகள் ஓரளவு காணப்படுகின்றன. இவை வரைபடத்தில் குறிக்கப்பட்டுள்ளன.
# ஆனந்தேசுவரர் கோயில்

## போக்குவரத்து

மஞ்சேஸ்வரம் ஊரானது மங்களூருக்கு தெற்கே 17 கிலோமீட்டர் தொலைவில் கொச்சின் - மங்களூர் தொடருந்து பாதையில் அமைந்துள்ளது. இந்த கோயில் தொடருந்து நிலையத்திலிருந்து ஒரு கிலோமீட்டர் தொலைவில் உள்ளது. இது தேசிய நெடுஞ்சாலை எண் 66 இல் மங்களூருக்கு தெற்கே சுமார் 23 கிலோமீட்டர் தொலைவில் உள்ளது. அருகிலுள்ள வானூர்தி நிலையம் மங்களூர் வானூர்தி நிலையம் ஆகும்.
# மெர்நெப்தா

**மெர்நெப்தா** (**Merneptah** or **Merenptah**) (ஆட்சிக் காலம்: கிமு 1213 – கிமு 1203) புது எகிப்து இராச்சியத்தை ஆண்ட பத்தொன்பதாம் வம்சத்தின் நான்காம் பார்வோன் ஆவார். இவர் புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார்.இவர் இரண்டாம் ராமேசேசின் 13-வது குழந்தை ஆவார். இவரது அரியணைப் பெயர் பா-ரெ-மெரி-நெத்ஜெரு (*Ba-en-re Mery-netjeru*) ஆகும். பண்டைய எகிப்திய மொழியில் இதன் பொருள் எகிப்தியக் கடவுள் இராவின் ஆன்மா மற்றும் கடவுள்களால் ஆசிர்வதிக்கப்பட்டவன் எனப்பொருளாகும். இவருக்குப் பின் எகிப்தை ஆட்சி செய்தவர் இவரது மகன் இரண்டாம் சேத்தி ஆவார்.
# மெர்நெப்தா

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மெர்நெப்தாவின் மம்மியும் எடுத்துச் செல்லப்பட்டது.
கடவுளை வழிபடுதல்]]
# மெர்நெப்தா

## இதனையும் காண்க

- காதேஷ் (சிரியா)
- பண்டைய எகிப்திய அரசமரபுகள்
- எகிப்திய மன்னர்கள்
# மகாலிங்கேசுவரர் கோயில், அடூர்

**மகாலிங்கேசுவரர் கோயில்** (*Mahalingeshwara Temple*) என்பது கேரளத்தின், காசர்கோடு மாவட்டதில் அடூர் என்ற ஊரில் உள்ள ஒரு பழமையான சிவன் கோயில் ஆகும். இருந்த கோயிலானது காசர்கோடு நகரில் இருந்து 45 கி.மீ. தொலைவில், பயசுவினி ஆற்றின் தென் கரையில் பசுமையான சூழலில் அமைந்துள்ளது.
# மகாலிங்கேசுவரர் கோயில், அடூர்

## வரலாறு

இந்தக் கோயிலானது மிகப் பழமையானது என்பதற்கு சான்றாக கல்வெட்டுகள் உள்ளன. இங்கு கன்னட வரிவடிவத்தில் எழுதப்பட்ட கி.பி. 745-755 ஆண்டைய சமுசுகிருத கல்வெட்டானது சாளுக்கிய மன்னனான இரண்டாம் கீர்த்திவர்மனை புகழ்வதாக உள்ளது.
# மகாலிங்கேசுவரர் கோயில், அடூர்

## விழாக்கள்

மகர சங்கரம் என்பது இங்கு நடைபெறும் ஒரு முக்கியமான விழா ஆகும். அடூர் கோயிலில் துவங்கும் இந்த திருவிழா ஆற்றில் புனித நீராடி பந்தி விருந்துடன் முடிவடைகிறது. இது கும்பாபிசேகம் என்று அழைக்கபடுகிறது.
# மகாலிங்கேசுவரர் கோயில், அடூர்

## போக்குவரத்து

அருகில் உள்ள தொடருந்து நிலையமான அடூர் தொடருந்து நிலையமானது காசர்கோட்டில் இருந்து 82 கிலோமீட்டர் தொலைவில் உள்ளது. அருகிலுள்ள வானூர்தி நிலையமானது கர்நாடகத்தில் உள்ள மங்களூர் வானூர்தி நிலையம் ஆகும்.
# முதலாம் கிளியோபாட்ரா

**முதலாம் கிளியோபாட்ரா** (**Cleopatra I Syra**) (பிறப்பு:கிமு 204 - இறப்பு கிமு 176) கிரேக்க செலூக்கியப் பேரரசர் மூன்றாம் அந்தியோசூசின் மகளும், பண்டைய எகிப்தை ஆண்ட கிரேக்க தாலமி வம்ச மன்னர் ஐந்தாம் தாலமியின் பட்டத்தரசியும், ஆறாம் தாலமி, எட்டாம் தாலமி மற்றும் இரண்டாம் கிளியோபாட்ராவின் அன்னையும் ஆவார்.  
கிமு 193-இல் எகிப்திய பார்வோன் ஆறாம் தாலமியின் இறப்பிற்குப் பின்னர், எகிப்தின் அரசப் பிரதிநிதியாக அரசி முதலாம் கிளியோபாட்ரா பண்டைய எகிப்தை கிமு 193 முதல் கிமு 176 வரை 17 ஆண்டுகள் ஆண்டார்.  
முதலாம் கிளியோபாட்ராவின் மறைவிற்குப் பின் எகிப்தின் அரியனை ஏறிய இவரது மகன் எட்டாம் தாலமி, இரண்டாம் கிளியோபாட்ராவை திருமணம் செய்து கொண்டனர்.
# முதலாம் கிளியோபாட்ரா

## வாரிசுகள்

அரசி முதலாம் கிளியோபாட்ராவுக்கும், பார்வோன் ஐந்தாம் தாலமிக்கு பிறந்த மூன்று குழந்தைகள் பிறந்தன:  
| பெயர் | படிமம் | பிறப்பு | இறப்பு | குறிப்புகள் |
| --- | --- | --- | --- | --- |
| ஆறாம் தாலமி | கிமு 186 | கிமு 145 | கிமு 180-இல் அரசி முதலாம் கிளியோபாட்ரா காப்பாட்சியராக இருந்து எகிப்தின் பார்வோன் பட்டம் சூட்டப்பட்டது. |  |
| இரண்டாம் கிளியோபாட்ரா | கிமு 186-184 | கிமு 115 | Co-regent and wife of Ptolemy VI from 170-145 BC, co-regent and spouse of Ptolemy VIII from 145-132 BC, claimed sole rule 132-127 BC, co-regent and spouse of Ptolemy VIII again from 124-115 BC, co-regent with Cleopatra III and Ptolemy IX from 116-115 BC. |  |
| எட்டாம் தாலமி | கிமு 184 | கிமு 116 | Co-regent with Ptolemy VI and Cleopatra II from 169-164 BC, expelled Ptolemy VI in 164, expelled in turn 163 BC, King of Cyrenaica from 163-145 BC, co-regent with Cleopatra II and Cleopatra III from 145-132 BC and again from 124-116 BC. | } |
# முதலாம் கிளியோபாட்ரா

## எகிப்திய பெண் அரசிகள்

- பண்டைய எகிப்திய அரசிகள்
- நெஃபர்டீட்டீ
- ஆட்செப்சுட்டு
- அரசி டூஸ்ரெத்
- செசெசெட்
- சோபெக்நெபரு
- நெபர்தரி
- முதலாம் நெபெரு
- ஏழாம் கிளியோபாற்றா
# முதலாம் கிளியோபாட்ரா

## இதனையும் காண்க

- எகிப்தின் தாலமி வம்சம்
# விக்கிப்பீடியா:Statistics/August 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பேய்கள் ஜாக்கிரதை (திரைப்படம்)

**பேய்கள் ஜாக்கிரதை** 2016 வெளிவந்த ஒர் இந்திய தமிழ் திகில் நகைச்சுவைப் படம் ஆகும்.இந்த படத்தை கண்மணி எழுதி இயக்கினார். இந்த திரைப்படம் கெரிய திரைப்படமான **ஹாலோ கோஸ்ட்** திரைப்படத்தின் தமிழ் மறுஆக்கம் ஆகும்.இந்த திரைப்படத்தில் ஜீவ ரத்தினம் மற்றும் ஈஷண்யா ஆகியோர் முக்கிய கதாபத்திரத்தி நடித்து உள்ளனார். தம்பி ராமையா,மனோபாலா அகியோர் முக்கிய கதாபத்திரத்தில் நடித்துள்ளனர்.
# பேய்கள் ஜாக்கிரதை (திரைப்படம்)

## நடிகர்கள்

- சரவணனாக ஜீவரத்தினம்
- காயத்தரியாக ஈஷண்யா
- பாஜனிவேல் அண்ணாச்சியாக தம்பி ராமையா
- காயத்திரியின் தந்நையாக மனோபாலா
- சாகயமாக ஜான் விஜய்
- காயத்திரியின் மாமாவாக ராஜத்திரன்
- சரவணின் தந்தையாக நரேஸ்
- சரவணின் தாத்தாவாக வி.ஜ.எஸ்.ஜெயபாலன்
- அண்ணாச்சியின் தொழிலாயாக பாண்டி
- காயத்தியின் தாய்யாக மோகனா பிரியா
- பாய்ஸ் ராஜன் டாக்டராக
- தருன் குமார்
# பேய்கள் ஜாக்கிரதை (திரைப்படம்)

## தயாரிப்பு

இந்த திரைப்படத்தின் அதிகமான படம்பிடிப்புகள் ஜின் 2015ல் சென்னை, மாமல்லபுரம் மற்றும் அதனை சுற்றி உள்ள பகுதி நடந்தன.இந்த திரைப்படத்தின் பாடல் ஒன்றில் அரசியல் உட்பொருள் இருப்பதாகா வந்த கருத்துக்கு இந்த திரைப்படத்தின் பாடல் ஆசிரியர் கபிலன் வைரமுத்து அக்டேபர் 2015 மறுத்து ஒரு அறிக்கை வெளியிட்டார்.படத்தின் மற்றொர் பாடலுக்காக தம்பி ராமையா மற்றும் ராஜந்திரன் ஆகியோர் பாடி விளம்பர படமாக வெளியிட்டனர்.  
டிசம்பர் 2015 எஸ்கேப் ஆர்ட்ஸ் மேஸ்சன் பிச்சஸ் இந்த திரைப்படத்தை விநியோக்க ஒப்புகொண்டது.
# தர்மசாலை (கட்டிட வகை)

**தர்மசாலா** *(dharamshala)* என்பது ஒரு பொது ஓய்வறை அல்லது தங்குமிடம் ஆகும். பயணிகள் மற்றும் வணிகர்களுக்கு விடுதிகள் இருப்பது போலவே, புனித யாத்திரை இடங்களில் மத பயணிகளுக்காக தர்மசாலைகளும் கட்டப்பட்டுள்ளன. நேபாளத்தில் குறிப்பாக யாத்ரீகர்களுக்காகவும், உள்ளூர்வாசிகளுக்காகவும் கட்டப்பட்ட தர்மசாலைகள் உள்ளன.
# தர்மசாலை (கட்டிட வகை)

## சொற்பிறப்பியல்

தர்மசாலை என்பது சமசுகிருதத்திலிருந்து பெறப்பட்ட ஒரு சொல். இது தருமம் மற்றும் சாலை ஆகியவற்றின் கலவையாகும். ஆங்கிலத்தில் ஒரு தளர்வான மொழிபெயர்ப்பு 'ஆன்மீக வாசத்தலம்' அல்லது, இன்னும் தளர்வாக, 'சரணாலயம்' என்பதாகும். தர்மம் என்ற வார்த்தையின் பரந்த மற்றும் கருத்தியல் நிறைந்த சொற்பொருளை இந்தியாவின் கலாச்சார அம்சம் காரணமாக ஒரு துல்லியமான நேரடி மொழிபெயர்ப்பை ஆங்கிலத்தில் மொழிபெயர்ப்பது சிக்கலானது.  
பொதுவான இந்துக்களின் பயன்பாட்டில், தர்மசாலை என்ற சொல் ஆன்மீக யாத்ரீகர்களுக்கான தங்குமிடம் அல்லது ஓய்வு இல்லத்தை குறிக்கிறது. பாரம்பரியமாக, இதுபோன்ற தர்மசாலைகள் (யாத்ரீகர்களின் ஓய்வு இல்லங்கள்) பொதுவாக புனித யாத்திரை இடங்களுக்கு அருகே (பெரும்பாலும் தொலைதூர பகுதிகளில் அமைந்திருந்தன) யாத்ரீகர்களுக்கு இரவு தூங்க ஒரு இடத்தை வழங்குவதற்காக கட்டப்பட்டன.
# தர்மசாலை (கட்டிட வகை)

## சமூகம் சார்ந்த தர்மசாலை

சில நேரங்களில் ஒரு குறிப்பிட்ட சமூகம், சாதி, இனக்குழு, தொழில் அல்லது ஒரு குறிப்பிட்ட பிராந்தியத்தைச் சேர்ந்த நபர்களுக்கான மத யாத்திரைகளில் ஒரு தர்மசாலைகள் கட்டப்பட்டுள்ளது. குறிப்பிட்ட யாத்ரீகர்களுக்கு பொதுவாக குறைந்த கட்டணம் வசூலிக்கப்படுகிறது அல்லது அவர்களுக்காக குறிப்பாக கட்டப்பட்ட ஒரு தர்மசாலையில் ஒரு குறிப்பிட்ட காலத்திற்கு இலவசமாக தங்க அனுமதிக்கப்படுகிறது. ஆனால் மற்ற யாத்ரீகர்களிடம் அதிக தொகை வசூலிக்கப்படலாம்.
# தர்மசாலை (கட்டிட வகை)

## நேபாள தர்மசாலைகள்

நேபாளத்தில் ஒவ்வொரு கிராமத்திலும் நகரத்திலும் தர்மசாலைகளைக் காணலாம். பெரும்பாலும் அவர்கள் ஒரு மதத்தை விட சமூக மற்றும் கலாச்சார முக்கியத்துவத்தைக் கொண்டுள்ளனர்.  
இங்கு பல்வேறு வகையான தர்மசாலைகள் உள்ளன: ஒரு பத்தி, ஒரு சத்தல் மற்றும் ஒரு மண்டபம் ஆகியவை. பத்திகள் அல்லது பால்காக்கள் மூன்று வகைகளில் எளிமையானவை. அவை கல்லாலும், செங்கல்லாலும் ஆன ஒரு தளத்தைக் கொண்டுள்ளன. மரத்தாலான தரை பலகைகள் உள்ளன. மரத் தூண்கள் பின்புறத்திலிருந்து முன்னால் சாய்ந்த ஒரு கூரையை ஆதரிக்கின்றன. பத்தியின் பின்புறம் ஒரு செங்கல் சுவர் உள்ளது. மற்ற பக்கங்களும் பொதுவாக திறந்திருக்கும். பத்திகள் என்பது ஒரு வீடு அல்லது ஒரு துங்கே தாரா போன்ற மற்றொரு கட்டிடத்துடன் இணைக்கப்பட்ட இலவச நிலைப்பாடாக இருக்கலாம். பத்திகள் செவ்வக, எல் வடிவ, டி வடிவ, யு-வடிவ, வளைந்த அல்லது வட்டமாக இருக்கலாம். செவ்வக வடிவம் மற்றும் எல் வடிவம் மிகவும் பொதுவானவை. பத்திகள் தர்மசாலைகளில் மிகச் சிறியவை. பத்திகள் நகரங்கள் மற்றும் கிராமங்களுக்குள் காணப்படுகின்றன, ஆனால் சாலையின் ஓரத்திலும், பெரும்பாலும் நீர் ஆதாரத்திற்கு அருகில் உள்ளன.
# மஞ்சையா எகடே

**தர்மஸ்தலம் மஞ்சய்யா எகடே** *(Dharmasthala Manjayya Heggade)* (1889 &#x2013; 1955) இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1918 முதல் 1955 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.
# மஞ்சையா எகடே

## ஆரம்ப கால வாழ்க்கை

இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். மஞ்சய்யா மங்களூரில் தனது கல்வியை முடித்தார். இவரது மாமா சந்தய்யா எகடேவின் மரணத்திற்குப் பிறகு, 1918 இல் தனது 29 வயதில் மஞ்சுநாதர் கோயிலின் தர்மதிகார பதவிக்கு வந்தார்.
# மஞ்சையா எகடே

## தொழில்

தர்மதிகாரி ஆனதும், மஞ்சய்யா மேற்கொண்ட முதல் பெரியப் பணி மலேரியாவை ஒழித்ததாகும். இது கோயில் நகரமான தர்மசாலாவில் பேரழிவை ஏற்படுத்தியது இவர் 1932 ஆம் ஆண்டில் ஒரு சர்வ தர்ம சபையைத் தொடங்கினார். இவரது தொண்டு நடவடிக்கைகள் கல்வித்துறையிலும் விரிவடைந்தன. இவர் 1918 ஆம் ஆண்டில் பெள்தங்கடி வட்டத்தில் முதல் உயர்நிலைப் பள்ளியைத் தொடங்கினார். மேலும் இந்த நோக்கத்திற்காக ஏராளமான நிலங்களையும் பணத்தையும் நன்கொடையாக வழங்கினார். இங்கு வழங்கப்படும் கல்வி தார்மீக மற்றும் ஆன்மீக பாரம்பரியத்தை அடிப்படையாகக் கொண்டதாக இருக்க வேண்டும் என்று இவர் விரும்பினார். எனவே 1940 ஆம் ஆண்டில் சித்தவன குருகுலம் என்ற ஒரு நிறுவனத்தை அமைத்தார். தார்மீக பின்னணியுடன் ஆன்மீக கல்வியை உள்ளடக்கிய பண்டைய குருகுல அமைப்பின் மாதிரியில் இந்த நிறுவனம் கல்வியை வழங்கியது . இவர் தமிழ்நாடு சட்ட மேலவையின் உறுப்பினராகவும் பணியாற்றினார். மேலும் இவரது சொற்பொழிவுத் திறமைக்காக அறியப்பட்டார். 1955 ஆகத்து 31 அன்று இவர் இறந்தார்.
# இரத்னவர்ம எக்டே

**தர்மஸ்தலா இரத்னவர்மா எக்டே** *(Dharmasthala Ratnavarma Heggade)* இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1955 முதல் 1968 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.
# இரத்னவர்ம எக்டே

## ஆரம்ப கால வாழ்க்கை

இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். இவர்மங்களூரில் தனது கல்வியை முடித்தார் இவர் முடபித்ரியைச் சேர்ந்த ஒரு செல்வந்த நில உரிமையாளர் சங்கப்ப செட்டியின் மகள் ரத்னம்மா என்பவரை மணந்தார் . இந்த தம்பதியினருக்கு வீரேந்திரன், சுரேந்திரன், அரிச்சந்திரன், இராஜேந்திரன் என்ற நாங்கு மன்களும் பத்மலதா என்ற ஒரு மகளும் இருந்தனர்.
# இரத்னவர்ம எக்டே

## தொழில்

இவரது பொது வாழ்க்கை 1955 இல் அவரது மாமா மஞ்சையா எகடே இறந்த பிறகு ஏற்றுக்கொண்ட தர்மதிகாரிப் பதவியில் தொடங்கியது. இவர் தர்மசாலா கிராமத்தை நவீன நகரமாக மாற்றி, நிலத்தையும் கட்டிடங்களையும் எழுப்பினார். இந்த காலகட்டத்தில் கல்வி நிறுவனங்களை நிறுவுவதற்காக இவர் ஒரு கல்வி அறக்கட்டளையையும் நிறுவினார். இவர் 1957 மற்றும் 1962 முதல் கர்நாடக சட்டமன்றத்தில் சட்டமன்ற உறுப்பினராக பணியாற்றினார். வேனூர், கார்காலா மற்றும் சரவணபெலகோளா போன்ற யூர்களில் அமைந்துள்ள பாகுபலியின் சிலையை அமைக்கும் திட்டத்தையும் தொடங்கினார். 1968 ஆம் ஆண்டில் இவரது மகன் வீரேந்திர எக்டேவின் அகால மரணத்திற்குப் பிறகு இந்த திட்டத்தை எடுத்துக் கொண்டு பாகுபலி சிலைத் திட்டத்தை முடித்தார்.
# இரத்னவர்ம எக்டே

## மரபு

இவரது நினைவாக துளு நாடக விருது ஒன்று ஏற்படுத்தப்பட்டது. துளு மொழி மாத இதழான துளுகூட்டா நிதியுதவி வழங்கும் நாடகம் எழுதும் போட்டியின் போது ஒவ்வொரு ஆண்டும் பரிசு வழங்கப்படுகிறது. தர்மசாலைக்கு அருகிலுள்ள உஜ்ஜிரேவில் உள்ள ஒரு அரங்கத்திற்கும் இவரது பெயரிடப்பட்டது.
# சிறப்புப் பெயரகராதி

**சிறப்புப் பெயரகராதி** என்பது தமிழ் சிறப்புப் பெயர்களுக்கான அகராதி ஆகும். இதை கருப்பகிளர் சு. அ. இராமசாமிப் புலவர் அவர்கள் ஆக்கி உள்ளார். இது சிறப்புப் பெயர் பற்றிய துறை அகராதி என்பதால், இதில் இடம்பெறும் பெயர்கள் பலவற்றுக்கான விரிவான பொருள்கள் தரப்பட்டுள்ளன. நூலாசிரிரயர் சங்க இலக்கியம் முதல் பத்தொன்பதாம் நூற்றாண்டு நூல்கள் வரை ஆழ்ந்து படித்து இந்த அகராதியை உருவாக்கியிருக்கிறார்.
# சிறப்புப் பெயரகராதி

## நூல் வரலாறு

இச்சிறப்புப் பெயரகராதிக்கு முன்னோடியாக, 1902 இல் யாழ்ப்பாணம் ஆ. முத்துத்தம்பிப்பிள்ளை சிறப்புச் சொற்களைத் திரட்டி அபிதானகோசம் என்ற அகராதி ஒன்றை வெளியிட்டுள்ளார். 1908 இல் ஈக்காடு இரத்தினவேலு முதலியார் *சிறப்புப் பெயர் அகராதி* என்ற ஒன்றை வெளியிட்டுள்ளார். 1910 இல் ஆ. சிங்காரவேலு முதலியார் அபிதான சிந்தாமணியை வெளியிட்டார். இந்த நூல்களின் தொடர்ச்சியாகவே இந்த சிறப்புப் பெயகராதியும் வெளிவருகிறது. 1970 இல் இந்த அகராதியின் முதல் பதிப்பு வெளிவந்தது. இதன் வெளியீட்டுக்கு இந்திய ஒன்றிய அரசு பொருளுதவி செய்திருக்கிறது. ஏறக்குறைய ஐம்பது வருடங்கள் கழித்து 2018 இல் சைவ சித்தாந்த நூற்பதிப்புக் கழகம் இந்த சிறப்புப் பெயரகராதியை அப்படியே வருடிப் (Scanned) இரண்டாம் பதிப்பாக வெளியிட்டுள்ளது.
# சிறப்புப் பெயரகராதி

## உள்ளடக்கம்

இதில் காலத்துக்கேற்பப் பல்வேறு மாற்றங்களை செய்து விரிவான அகராதியாக உருவாக்கி சங்கப் புலவர்கள், சங்க கால அரசர்கள், சங்க கால ஊர்கள், நீதி நூல்கள், காப்பிய மாந்தர்கள், பக்தி இலக்கியங்கள், புராணங்கள், சமய நூல்கள், பிற்கால அரசர்கள், சிற்றிலக்கியங்கள், இடங்களின் காரணப் பெயர்கள், தல வரலாறு, சித்தர்கள், பிற்கால இலக்கிய நூல்கள், இலக்கண நூல்கள், நாட்டுப்புறவியல் என்று இந்த அகராதியின் எல்லை மிகப் பெரியதாக உள்ளது. பழைய பெயர்கள் மட்டுமன்றி, காந்தியடிகள், கால்டுவெல், ஏரிகாத்த பெருமாள், எவரெஸ்ட் சிகரம் போன்றவற்றை பற்றியும் எழுதியிருக்கிறார். விரிவான இந்த நூலின் பிற்சேர்க்கையாக மட்டுமே நூறு பக்கங்களைச் சேர்த்திருக்கிறார். இது கலைக்களஞ்சியத்துக்கு இணையான அகராதியாகவே விளங்குகிறது.
# வீரேந்திர எக்டே

**டி.வீரேந்திர ஹெகடே** *(D. Veerendra Heggade)* (பிறப்பு: 1948 நவம்பர் 25) இவர் தர்மசாலா கோயிலின் பரம்பரை நிர்வாகி / தர்மாதிகாரி ஆவார். இவரது தொண்டுப்பணிகளால் இவர் அறியப்படுகிறார். இவர் தனது 19 வது வயதில், 1968 அக்டோபர் 24 அன்று, தர்மாதிகாரி வரிசையில் இருபத்தியோராவது உறுப்பினராக இருந்தார். பக்தர்கள் மற்றும் தர்மத்தின் நலனுக்காக நம்பிக்கையில் வைக்கப்பட்டுள்ள கோவிலையும் அதன் சொத்துக்களையும் இவர் நிர்வகிக்கிறார்.  
இவர் பல பங்களிப்புகளுக்காக பல விருதுகளைப் பெற்றுள்ளார். 2009 ஆம் ஆண்டிற்கான கர்நாடகாவின் மிக உயர்ந்த குடிமை விருதான 'கர்நாடக ரத்னா' விருது இவருக்கு வழங்கப்பட்டது.
# வீரேந்திர எக்டே

## தனிப்பட்ட வாழ்க்கை

இவர் தர்மாதிகாரி இரத்னவர்மா எக்டே மற்றும் இரத்னம்மா எக்டே ஆகியோரின் மூத்த மகனாகப் பிறந்தார். இவர் கர்நாடகாவின் தெற்கு கன்ன்ட மாவட்டத்தில் உள்ள புகழ்பெற்ற தர்மசாலா மஞ்சுநாத சுவாமி கோயிலின் பரம்பரை அறங்காவலர்களான துளு மொழி பேசும் பெர்கடே வம்சத்தைச் சேர்ந்தவர். குடும்பம் சமண மதத்தைச் சேர்ந்தவர்கள் என்றாலும் ஒரு இந்து கோவிலின் அறங்காவலர்களாக இருக்கின்றனர். இவர்கள் திகம்பர சமணத்தைச் சேர்ந்தவர்கள். இவருக்கு அரிச்சந்திர குமார், சுரேந்திர குமார் மற்றும் இராஜேந்திர குமார் என்ற மூன்று இளைய சகோதரர்களும், பத்மலதா என்ற சகோதரியும் உள்ளனர். இவர் ஹேமாவதி என்பவரை மணந்தார். இவர்களுக்கு சிரத்தா என்ற ஒரு மகள் இருக்கிறார்.  
மூத்த மகனாக, இவர் தனது தந்தைக்குப் பிறகு தர்மசாலா கோயிலின் தர்மாதிகாரி பதவியை வகித்த பெர்கடே வம்சத்தின் இருபத்தியோராவது உறுப்பினர் இவர். இவருக்கு மகன்கள் இல்லாததால், இவரது தம்பி அரிசந்திர குமார் இவரது வாரிசாவார்.  
இவர் ஒரு வாகனச் சேகரிப்பாளரும் புகைப்பட ஆர்வலருமாவார். இவரது கார் சேகரிப்பு தர்மசாலாவில் காட்சிக்கு வைக்கப்பட்டுள்ளது.
# வீரேந்திர எக்டே

## படைப்புகள் மற்றும் பங்களிப்புகள்

### தர்மாதிகாரி

தர்மாதிகாரி என்ற முறையில், இவர் நிறுவனத்தின் மரபுகளைத் தொடர்ந்தார்:  
- தர்மசாலாவில் ஆண்டுதோறும் 'சர்வ தர்மம் மற்றும் சாகித்ய சம்மேளம்' நடத்தி கோயிலின் பாரம்பரியத்தைத் தொடர்ந்தார். சம்மேளனத்தன் 85 வது அமர்வு 2017 இல் நடைபெற்றது.
# வீரேந்திர எக்டே

## படைப்புகள் மற்றும் பங்களிப்புகள்

### இந்தியக் கலாச்சாரம்

- இவர் கலை மற்றும் இலக்கியத்தின் புரவலராவார்..
- இவர் ஒரு வெளியீட்டுத் தொடரையும், மஞ்சுவனி என்ற ஒரு மாத இதழையும் *வெளியிடுகிறார்* .
- இவரது மேற்பார்வையில், இயற்கை மருத்துவம், யோகா மற்றும் ஒழுக்கக் கல்வியைப் பரப்புவதற்காக, 400 உயர்நிலைப் பள்ளிகள் மற்றும் தொடக்கப் பள்ளிகளின் ஆசிரியர்கள் ஒவ்வொரு ஆண்டும் யோகா, ஒழுக்க மற்றும் ஆன்மீகக் கல்வியில் 30,000 மாணவர்களுக்குப் பயிற்சி அளிக்கின்றனர்.
- தூய பாரம்பரிய அணுகுமுறையை பேணுவதன் மூலம் யக்சகானத்தின் மறுமலர்ச்சிக்கு இவர் பங்களித்தார்.
- மஞ்சுசா என்ற ஒரு அருங்காட்சியகம் அமைத்தார். இது அரிய பழங்கால பொருட்கள் மற்றும் சமகால அரிய மற்றும் மதிப்புமிக்க சேகரிப்புகளைக் கொண்டுள்ளது. இந்த அருங்காட்சியகத்துடன் இணைக்கப்பட்டுள்ள விண்டேஜ் கார் அருங்காட்சியகத்தில் பல நாடுகளின் வாகனங்கள் உள்ளன.
- 4000 பனை-இலை கையெழுத்துப் பிரதிகள் பாதுகாக்கப்பட்டு, அறிஞர்களால் "சிறீ மஞ்சுநாதேசுவர சமசுகிருதி சம்சோதனா பிரதித்தானா" என்பதற்கான ஆராய்ச்சி நடத்தப்படுகிறது.
# வீரேந்திர எக்டே

## படைப்புகள் மற்றும் பங்களிப்புகள்

### சமூக நலம்

- இவர் 1972 முதல் ஒவ்வொரு ஆண்டும் தர்மசாலாவில் இலவசத் திருமணத்தை நடத்தி வைக்கிறார். ஏப்ரல் 2004 க்குள் 10,000 தம்பதிகள் இந்த திட்டத்தின் கீழ் திருமணம் செய்து கொண்டனர்.
- நடுத்தர மற்றும் குறைந்த வருமானம் உடையவர்களின் நலனுக்காக பெங்களூர், கல்லஅள்ளி, பத்ராவதி, மைசூர், சரவணபெலகுளா மற்றும் பந்த்வால் ஆகிய இடங்களில் திருமண அரங்குகளை கட்டினார்.
- கர்நாடகாவின் கரையோர மாவட்டத்தில் 600 கிராமங்கள் மற்றும் ஆறு நகர நகரங்களை உள்ளடக்கிய கிராம அபிவிருத்தி திட்டத்தை அறிமுகப்படுத்தினார். இந்த திட்டம் விவசாயத்தில் 1,350,000 குடும்பங்களை மேம்படுத்துதல், தொழில்நுட்ப பரிமாற்றம், பெண்கள் அதிகாரம், வீட்டுவசதி, மாற்று எரிசக்தி ஆதாரங்கள், வருமானம் ஈட்டும் செயல்பாடு, சிறுகுறுநிதி, கல்வி மற்றும் சுகாதாரம் ஆகியவற்றில் உதவுகிறது.
- இவர் சூரிய ஆற்றலின் முக்கியத்துவத்தை ஊக்குவித்து பல கிராமங்களுக்கு வசதிகளை வழங்கியுள்ளார்.
- சிண்டிகேட் வங்கி, சிண்டிகேட் வேளாண் அறக்கட்டளை மற்றும் கனரா வங்கி ஆகியவற்றுடன் இணைந்து கிராம அபிவிருத்தி மற்றும் சுய வேலைவாய்ப்பு பயிற்சி நிறுவனத்தை நிறுவினார். அப்போதிருந்து இந்த நிறுவனத்தின் 20 கிளைகள் இந்தியா முழுவதும் எழுந்துள்ளன. சூன் 2004 வரை, 1,500,000 இளைஞர்களுக்கு பயிற்சி அளிக்கப்பட்டுள்ளது. வேலைவாய்ப்பு விகிதம் 65% ஆகும்.
- சிண்டிகேட் வங்கியின் வைர விழாவைக் குறிக்கும் வகையில் "ரூரல் இந்தியா ரியல் இந்தியா" என்ற தலைப்பில் தேசிய கருத்தரங்குகளை நடத்தினார்.
# வீரேந்திர எக்டே

## படைப்புகள் மற்றும் பங்களிப்புகள்

### கல்வி

- உஜீரின் தர்மசாலா மஞ்சுநாதேசுவரா கல்லூரியில் முதுகலை படிப்பை அறிமுகப்படுத்தினார்.
- இவர் மைசூரில் மஞ்சுநாதேசுவரா வணிகக் கல்லூரியைத் தொடங்கினார். இது இந்தியாவின் சிறந்த வணிகக் கல்லூரியாக உருவெடுத்தது.
- வேளாண்மை, தோட்டக்கலை, பால்வளர்ப்பு மற்றும் எதிர்கால விவசாயிகள் மற்றும் குடிமக்கள் என்ற கருத்தை உஜிரேயில் உயர்நிலைப் பள்ளி சிறுவர்களுக்கான பயிற்சி கொண்ட ரத்னமாநசா என்ற மாதிரி விடுதியைத் தொடங்கினார்.
- வேளாண்மை, தார்மீக கல்வி மற்றும் தலைமைத்துவ திட்டங்களில் பயிற்சியளிக்கும் மாணவர்களை ஊக்குவிப்பதற்காக உஜிரில் கல்லூரி மாணவர்களுக்கான மாதிரி விடுதி சித்தவன குருகுலத்தைத் தொடங்கினார்.
- ஆரம்பக்கல்வி முதல் பொறியியல், மருத்துவம், ஆயுர்வேத மற்றும் மேலாண்மை நிறுவனங்கள் மற்றும் மருத்துவமனைகள் வரை கல்வி நிறுவனங்களை நிர்வகிக்கும் உஜீரின் எஸ்.டி.எம் கல்விச் சங்கத்தின் தலைவராக உள்ளார்.
# வீரேந்திர எக்டே

## படைப்புகள் மற்றும் பங்களிப்புகள்

### துளுவக் கலாச்சாரம்

- துளுவர் கலாச்சாரத்தையும் பாரம்பரியத்தையும் இவர் ஆதரித்தார்.
# வீரேந்திர எக்டே

## விருதுகள் மற்றும் கௌரவங்கள்

- இவர் ஆற்றிய பொதுவுடைமை, சமூகப் பணிகளுக்காக இந்தியாவின் மூன்றாவது மிக உயர்ந்த விருதான பத்ம பூசண் விருது (2000) வழங்கப்பட்டது.
- 1993 ஆம் ஆண்டில் இந்தியாவின் குடியரசுத்தலைவர் சங்கர் தயாள் சர்மாவிடமிருந்து இராஜரிசி என்ற பட்டம் பெற்றார்
- 2009 ஆம் ஆண்டிற்கான கர்நாடக ரத்னா விருதிற்கு மாநில அரசு இவரைத் தேர்ந்தெடுத்தது
- அப்போதைய இந்தியாவின் பிரதம மந்திரி பி.வி. நரசிம்மராவ், பெல்டங்கடி வட்டத்தில் கிராம அபிவிருத்தி நடவடிக்கைகளுக்கான இந்திய வர்த்தக சம்மேளன விருதை 1995 மே 12 அன்று வழங்கினார்.
- முன்னாள் பிரதம மந்திரி அடல் பிகாரி வாச்பாய், நவம்பர் 20, 1999 அன்று ருட்செட் நிறுவனத்தால் கிராம அபிவிருத்தி மற்றும் சுய வேலைவாய்ப்பு நடவடிக்கைகளுக்கான இந்திய வர்த்தக சம்மேளன விருதை வழங்கினார்.
- "வத்திகா வர்சதா கன்னடிகா &nbsp; - 2004 "நவம்பர் 20, 2004 அன்று ஹாசனில் ஈடிவி கன்னடம் என்ற தொலைக்காட்சி வழங்கியது
- சமூகப் பணிகளுக்காக இந்திய அரசு 2015ஆம் ஆண்டில் பத்ம விபூசண் விருதினை வழங்கியது.
# துளு மக்கள்

## மக்கள் மற்றும் அடையாளம்

துளு பேசுபவர்ர்கள் பல்வேறு சாதிகளாக பிரிக்கப்பட்டுள்ளனர். துளு பேசும் முக்கிய சாதிகள் செட்டிகர் / பத்மசாலி, முண்டர்கள், மொகேராக்கள், பைராக்கள், சமகாராக்கள், பில்லவாக்கள், சபாலிகா / சபல்யா, பந்த்துகள், மோகவீரர்கள், குலாலர்கள், தேவதிகாக்கள், துளு பிராமணர்கள், விசுவகர்மாக்கள் மற்றும் நாயக்கர்கள் முதலியன. மங்களூரின் சீர்திருத்தத் திருச்சபையைச் சேர்ந்தவர்களும் துளு மொழி பேசுகிறார்கள்.
# துளு மக்கள்

## கலாச்சாரம்

துளுவர்கள், அலியசந்தனா என்று அழைக்கப்படும் ஒரு தாய்வழி உறவு முறையைப் பின்பற்றுகிறார்கள். இதில் பரம்பரை மாமா முதல் மருமகன் வரை உள்ளது. பிராமணர்கள் மற்றும் விசுவகர்மாக்கள் தவிர. மற்ற தனித்துவமான அம்சங்களில் யக்சகானம், பூட்டா கோலா, நாகரதானே ஆதி கலெஞ்சம் மற்றும் கம்பளா ஆகிய சடங்குகளும் அடங்கும்.  
துளுவப் புத்தாண்டு பிசு பர்பா என்று அழைக்கப்படுகிறது. இது வைசாக்கி, விஷு மற்றும் தாய்லாந்தின் புத்தாண்டு போன்றவைகள் கொண்டாடப்படும் அதே நாளில் வருகிறது.  
துளுவ பதனங்கள் துளு மொழியில் நெருங்கிய தொடர்புடைய பல பாடும் மரபுகளின் ஒரு பகுதியாகும். அவை துளு பழங்குடியினரின் பரிணாம வளர்ச்சியையும் துளு கலாச்சாரத்தையும் விவரிக்கும் சந்தர்ப்பங்களில் பாடல்கள் பாடப்படுகின்றன.
# துளு மக்கள்

## துளுநாட்டுக்கு கோரிக்கை

இந்தியா சுதந்திரத்திலிருந்து, மாநிலங்களின் மறுசீரமைப்பைத் தொடர்ந்து, துளுக்கள் துளுவுக்கு தேசிய மொழி அந்தஸ்தைக் கோருகின்றனர். அவர்களின் மொழி மற்றும் தனித்துவமான கலாச்சாரத்தின் அடிப்படையில் துளு நாடு (துளுவர்களின் நிலம்) என்று அழைக்கப்படும் ஒரு தனி மாநிலத்தை கோருகின்றனர். சிறிது காலம் ஓரளவு அடங்கியிருந்தாலும், சமீபத்திய ஆண்டுகளில் இந்த தேவை வலுவடைந்துள்ளது. துளு ராச்சிய கொரட்டா சமிதி போன்ற பல அமைப்புகள் துளுவர்களின் காரணத்தை எடுத்துக் கொண்டுள்ளன. மேலும் அவர்களின் கோரிக்கைகளுக்கு குரல் கொடுப்பதற்காக துளு நாடு நகரங்களில் (மங்களூர் மற்றும் உடுப்பி போன்றவை) அடிக்கடி கூட்டங்களும் ஆர்ப்பாட்டங்களும் நடத்தப்படுகின்றன.
# மத்வ பிராமணர்கள்

**மத்வ பிராமணர்கள்** *(Madhva Brahmins)* அல்லது மத்துவர்கள் (மேலும் மாத்வ பிராமணர்கள் அல்லது மாத்வர்கள் என்று உச்சரிக்கப்படும் இவர்கள் துவைதத்தை நிலைநாட்டிய மத்துவாச்சாரியரை பின்பற்றும் இந்தியாவின் இந்து பிராமணச் சமூகத்தைச் சேர்ந்தவர்கள் ஆவர். இவர்கள் சாத் வைணவத்தை பின்பற்றுபவர்கள் என்பதால் இவர்கள் சாத்-வைணவர்கள் என்றும் அழைக்கப்படுகிறார்கள். இவர்கள் பெரும்பாலும் இந்திய மாநிலங்களான தெலங்காணா, கர்நாடகா, மகாராட்டிரா, கோவா, தமிழ்நாடு மற்றும் ஆந்திராவில் காணப்படுகின்றனர் .